钦定古今图书集成/明伦汇编/官常典/第742卷 > 周翼明
## 钦定古今图书集成/明伦汇编/官常典/第742卷 > 周翼明

按《平湖县志》：“翼明，字季醇，少习韬略。万历庚戌武进
士，授镇抚。昌国备倭。贾舶飘洋至，贪弁欲借为功，翼
明持不可，遂被谗归。幕府檄署金盘，复署临观。倭犯
温州，翼明提兵由大洋抵鱼山逐之。抚顺失守，征兵
浙江，诸开缩胸莫敢往。翼明慨然请于抚军，偕总兵
乔一琦将八营以行。抵辽，充大将军刘挺部右翼先”
锋。时翼明到才二日，四千里重趼兵不得休息，随挺
出力战，破牛毛、马家、董石、深河诸寨，斩首万馀级。会
有伪张杜松旗帜，声言合兵者，开营入之，四面被围，
千总死者三人，士卒死者千五百人。翼明突围出，尚
存二千馀人，上青石岭，列营为死战计。或劝之逸厉
声曰：“汝正谓我不死，非壮士也！”复杀伤数十人，面中
流矢卒，年四十有三。赐祭葬，荫子乍浦所世袭百户，
建特祠。